Diari Oficial de la Generalitat Valenciana


Sumari del DOGV 2484, del 05-04-1995 (1995/834359)

ACORD de 22 de març de 1995, del Govern Valencià, pel qual se classifica en classe tercera el lloc de secretaria de la Mancomunitat de l'Alacantí.
--------------------------------------------------------------------------------------------------------------------------------------------------

### Dades del document

Número de DOGV
:   2484

Data del DOGV
:   05-04-1995

Secció del DOGV
:   ALTRES DISPOSICIONS

Número del document
:   1995/834359


Data del document
:   22-03-1995

Organisme emissor
:   Conselleria d'Administració Pública

Tipus de document
:   Acord

ACORD de 22 de març de 1995, del Govern Valencià, pel qual se classifica en classe tercera el lloc de secretaria de la Mancomunitat de l'Alacantí.   
El Govern Valencià a la reunió del dia 22 de març de 1995, adoptà l'acord següent:  
La Junta Rectora de la Mancomunitat de l'Alacantí, en la sessió de 6 de juliol de 1994, va proposar la classificació en classe tercera del lloc de treball de secretaria de la Mancomunitat de l'Alacantí, reservat a funcionaris amb habilitació de caràcter nacional.  
L'Acord de 6 de juliol de 1994 esmentat va preveure així mateix que, una vegada cobert el lloc de secretari-interventor, s'atribuiran les funcions de comptabilitat, tresoreria i recaptació a un membre o funcionari de la mancomunitat en els termes previstos en l'article 2.f), paràgraf tercer, del Reial Decret 1732/1994, de 29 de juliol.  
La Resolució de 29 de desembre de 1994, de la Direcció General de la Funció Pública del Ministeri per a les Administracions Públiques, creà el lloc de secretaria de la Mancomunitat de l'Alacantí, reservat a funcionaris d'administració local amb habilitació de caràcter nacional.  
L'article 4 del Reial Decret 1732/1994, de 29 de juliol, estableix que les funcions reservades a habilitats de caràcter nacional en mancomunitats de municipis seran exercides mitjançant funcionari o funcionaris amb habilitació de caràcter nacional d'algun dels municipis que les integren o per algun dels sistemes establerts en els articles 5 i 31.2 d'aquesta disposició, que respectivament regulen la possibilitat que siguen prestats pels serveis d'assistència de les diputacions provincials o mitjançant acumulació.  
L'article 6 de l'esmentat reial decret assenyala que els llocs reservats a funcionaris amb habilitació de caràcter nacional en mancomunitats seran classificats, a instància d'aquestes, per l'òrgan autonòmic competent; s'estableix la possibilitat que les mancomunitats puguen discrecionalment sol·licitar la creació i consegüent classificació de llocs de treball propis reservats a aquests funcionaris.  
Segons l'article 6 del Reial Decret 1732/1994, la classificació s'ha de realitzar en els termes de l'article 2 d'aquesta norma, i es podrà considerar en aquest supòsit, i en la mesura que la Mancomunitat de l'Alacantí ha decidit discrecionalment iniciar el procediment de creació d'un lloc de treball reservat, que a l'igual que els llocs de col·laboració a què fa referència l'apartat g) de l'esmentat article, aquests llocs en mancomunitats seran classificats a proposta de la corporació interessada.  
De conformitat amb l'article 2.f) del Reial Decret 1732/1994, de 29 de juliol, en les entitats locals de classe tercera les funcions de comptabilitat, tresoreria i recaptació podran ser atribuïdes a un membre de l'entitat o a un funcionari d'aquesta.  
Cal tenir en compte les competències atribuïdes per la disposició addicional novena de la Llei 22/1993, de 29 de desemre, i regulades en els articles 7 i 9 del Reial Decret 1732/1994, de 29 de juliol, sobre provisió de llocs de treball reservats a funcionaris d'Administració local, amb habilitació de caràcter nacional.  
La Llei 5/1983, de 30 de desembre, de Govern Valencià, disposa que correspon a aquest l'exercici de les competències estatutàries i legals de caràcter executiu i reglamentari que estiguen atribuïdes a la Generalitat Valenciana i no estiguen expressament atribuïdes a altres òrgans o institucions d'aquesta.  
Per tant, a proposta del conseller d'Administració Pública, el Govern Valencià   
ACORDA:  
Primer  
Creat el lloc de secretaria de la Mancomunitat de l'Alacantí per Resolució de 29 de desembre de 1994, de la Direcció General de la Funció Pública del Ministeri per a les Administracions Públiques, es classifica aquest en classe tercera.  
La provisió d'aquest lloc de treball està reservada a funcionaris d'Administració local amb habilitació de caràcter nacional de la subescala de secretaria-intervenció, sense perjudici d'allò previst en la disposició transitòria primera 2.c) del Reial Decret 1174/1987, de 18 de setembre.  
Segon  
Les funcions de comptabilitat, tresoreria i recaptació podran ser atribuïdes a un membre de l'entitat o a un funcionari d'aquesta.  
Contra aquest acord, que posa fi a la via administrativa, es podrà interposar, després de la comunicació prèvia, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 22 de març de 1995  
El conseller secretari del Govern Valencià,  
LUIS BERENGUER FUSTER